Камал театры артистлары коронавирустан прививка ясатты (ФОТО)

	Бүген Камал театры артистлары Казанның 18нче шәһәр хастаханәсендә коронавирустан прививка ясатты. Артистлар Наилә Гәрәева, Мәрьям Йосыпова һәм Әзһәр Шакиров бергәләп вакцинацияне уздылар.	 Прививка алдыннан артистларны сырхауханәнең бүлек мөдире, табиб-терапевт Елена Газизова кабул итеп, кирәкле процедураларны үткәрде. Ә аннары пациентлар прививка ясау кабинетына юнәлделәр. 

Артистларга прививкадан соң сакланырга, салкын тидермәскә тырышырга киңәш иттеләр. 

Хәзер инде артистлар коронавирус йоктырудан курыкмыйча,  театрда уйнауларын дәвам итә алачак.   
	---	
Камал театры

	№ --- | 19.03.2021	


